Börn neydd til að myrða?
Rannsókn á svonefndu Mohler-morðmáli í Missouri bendir til þess að börn niður í fimm ára aldur hafi fengið skipun um að fremja morð. Einnig eru grunsemdir um kynferðislegt ofbeldi gegn börnum. Greint var frá smáatriðum í málinu í liðinni viku en þá var 77 ára gamall karlmaður, Burrell Edward Mohler,  handtekinn ásamt fjórum sonum sínum. Voru mennirnir grunaðir um margvísleg kynferðisafbrot gegn sex barnabörnum Mohlers 1988-1995 í Bates City í Missouri, að sögn AFP.
Eitt barnabarnanna, ung stúlka, sneri sér til lögreglu í ágúst og sagði sögu sína. Brotin gegn henni hófust þegar hún var fimm ára, hún varð barnshafandi 11 ára gömul og var þá þvinguð í fóstureyðingu.
Nú hefur komið fram að börnin fullyrða að Mohler hafi neytt þrjár stúlknanna, sem voru þá fimm, sex og átta ára, til að aðstoða hann við að ræna ókunnugum manni  í verslunarmiðstöð í borginni Independence. Farið var með manninn á bændabýli og þar hótaði Mohler börnunum öllu illu ef þau réðust ekki á manninn og myrtu hann. Stúlkurnar voru síðan látnar grafa líkið.
Rannsókn á svonefndu Mohler-morðmáli í Missouri bendir til þess að börn niður í fimm ára aldur hafi fengið skipun um að fremja morð.
Þá var 77 ára gamall karlmaður, Burrell Edward Mohler,  handtekinn ásamt fjórum sonum sínum.
Voru mennirnir grunaðir um margvísleg kynferðisafbrot gegn sex barnabörnum Mohlers.
Mohler hafi neytt þrjár stúlknanna til að aðstoða hann við að ræna ókunnugum manni  í verslunarmiðstöð í borginni Independence.
Hótaði Mohler börnunum öllu illu ef þau réðust ekki á manninn og myrtu hann.